สพฐ.ลุยทำบัญชีวิชาเอกขาดแคลน
ตามที่สำนักงานคณะกรรมการการศึกษาขั้นพื้นฐาน (สพฐ.) กำหนดปฏิทินการสอบบรรจุและแต่งตั้งบุคคลเข้ารับราชการ เป็นข้าราชการครูและบุคลากรทางการศึกษา ตำแหน่งครูผู้ช่วย ปี 2561 โดยกำหนดให้รับสมัครวันที่ 30 พ.ค.-5 มิ.ย. สอบข้อเขียนภาค ก วันที่ 30 มิ.ย. ภาค ข วันที่ 1 ก.ค. ประกาศผู้มีสิทธิ์สอบ ภาค ค 9 ก.ค. สอบภาค ค 14 ก.ค. และประกาศผลสอบ 17 ก.ค.นั้น ดร.บุญรักษ์ ยอดเพชร เลขาธิการคณะกรรมการการศึกษาขั้นพื้นฐาน (กพฐ.) กล่าวว่า ในการประชุมคณะกรรมการข้าราชการครูและบุคลากรทางการศึกษา (ก.ค.ศ.) เดือน พ.ค.นี้ ตนจะเสนอให้ที่ประชุมพิจารณาหลักเกณฑ์และวิธีการที่ยังเป็นประเด็นอยู่ในบางเรื่อง รวมถึงจะมีการเสนอเรื่องการ กำหนดวิชาเอกขาดแคลนและวิชาเอกเกิดใหม่,ดร.บุญรักษ์กล่าวอีกว่า ทั้งนี้ สพฐ.จะทำการสำรวจจากคณะกรรมการศึกษาธิการจังหวัด (กศจ.) ว่าภายในจังหวัดนั้นๆมีวิชาเอกขาดแคลน และมีวิชาเอกเกิดใหม่หรือไม่ คาดว่าจะแล้วเสร็จภายในสัปดาห์นี้ ซึ่งจะทำให้ได้ตัวเลขที่ชัดเจนว่าพื้นที่ไหนขาดแคลนในส่วนใดบ้าง จากนั้น สพฐ.จะหารือร่วมกับคณบดีคณะครุศาสตร์/ศึกษาศาสตร์ ที่ถือเป็นผู้ผลิตครูทั้งหมดโดยเร็วที่สุด เพื่อพิจารณาสาขาที่ขาดแคลนและประกาศเป็นรายพื้นที่ เช่น จ.ชลบุรี ถ้าขาดแคลนครูสาขานาฏศิลป์ ที่ประชุมคณบดีคณะครุศาสตร์/ศึกษาศาสตร์ ยอมรับหรือไม่ว่าขาดแคลน หากยอมรับก็จะประกาศให้เป็นสาขาวิชาที่ขาดแคลนเฉพาะ จ.ชลบุรี ส่วนสาขาวิชาที่ กศจ.แต่ละแห่งสำรวจแล้วพบว่าเป็นสาขาวิชาที่ขาดแคลนเหมือนกันทั่วประเทศ สพฐ.ก็จะนำเข้าหารือในที่ประชุมด้วย หากเห็นตรงกันว่าเป็นสาขาวิชาที่ขาดแคลนกันทั่วประเทศจริงๆ ก็จะประกาศให้ผู้ที่ไม่มีใบประกอบวิชาชีพสามารถมาสมัครสอบได้ ซึ่งยึดตามเหตุผลและทำให้ได้คนในพื้นที่สอบในจังหวัดของตัวเอง.
สพฐ.จะทำการสำรวจจากคณะกรรมการศึกษาธิการจังหวัด (กศจ.) ว่าภายในจังหวัดนั้นๆมีวิชาเอกขาดแคลน และมีวิชาเอกเกิดใหม่หรือไม่
สพฐ.,วิชาเอก,ขาดแคลน,บุญรักษ์ ยอดเพชร,สอบบรรจุ,การศึกษา